Bymålslaget
Store norske leksikon,Språk og litteratur,Skriftspråk,Språkinstitusjoner, -organisasjoner og -tidsskrift
Bymålslaget er en organisasjon som utgir skrifter om og støtter norskheten i bymål og bokmål og fremmer granskingen av dem.
Laget oppstod da Det Norske Samlaget (dannet i 1868) ble delt i to i 1902: Landsmålslaget (senere Noregs Mållag) og Bymålslaget. I de felles lovene het det at «Begge lag har til formål, hver fra sin kant, å styrke og fremhjelpe det som norsk er – Landsmålslaget med bygdemålene som utgangspunkt, Bymålslaget ut fra bymålene».Bymålslaget disponerte overlærer Knud Knudsens stiftelse fram til denne ble avviklet.Laget utgir siden 1909 tidsskriftet Maal og Minne. Les mer i Store norske leksikon bokmål